ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**ជំងឺឈឺភ្នែក** ។ ជំងឺ​ភ្នែកក្រហមគឺជារឿងធម្មតាក្នុងចំណោមកុមារ ហើយជាធម្មតាបណ្តាលមកពីមេរោគ ឬបាក់តេរី។ វាក៏អាចបណ្តាលមកពីអាឡែស៊ី ឬការរលាកផ្សេងទៀតផងដែរ។

កុមារដែលមានជំងឺភ្នែកក្រហម ជាធម្មតាមិនចាំបាច់នៅផ្ទះទេ។ កុមារ​ដែលមានទឹករងៃពណ៌ស ឬលឿងចេញពីភ្នែក គួរតែទៅជួបអ្នកផ្តល់សេវាថែទាំសុខភាព មុនពេលត្រឡប់​ទៅ​សាលា​រៀន​វិញ​។ ប្រសិនបើកូនរបស់លោកអ្នកឈឺខ្លាំងពេក មិនអាចចូលរួមក្នុងសកម្មភាពធម្មតាបានទេ ពួកគេគួរតែនៅផ្ទះ។

# រោគសញ្ញា​

រោគសញ្ញាអាចរួមមាន ក្រហមភ្នែក ក្រហាយ រមាស់ និងហូរទឹកភ្នែក​។ ត្របកភ្នែកក៏អាចហើម ឬស្អិតជាប់គ្នាផងដែរ។ ជំងឺភ្នែកក្រហម អាចប៉ះពាល់ដល់ភ្នែកម្ខាង​ ឬទាំង​សងខាង​។

# ការរាលដាល

ជំងឺភ្នែកក្រហមដែលបង្កឡើងដោយមេរោគ ឬបាក់តេរី អាចឆ្លងពីមនុស្សម្នាក់ទៅមនុស្សម្នាក់ទៀត។ ការប៉ះភ្នែករបស់លោកអ្នកដោយដៃដែលមិនបានលាង គឺជាមធ្យោបាយធម្មតាដែលមេរោគ និងបាក់តេរីឆ្លង​រាលដាល។ វាក៏អាចរីករាលដាលនៅលើផ្ទៃវត្ថុ ឬរបស់របរដែលកខ្វក់ផងដែរ។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចធ្វើរោគវិនិច្ឆ័យជំងឺ​ភ្នែកក្រហមដោយផ្អែកលើរោគសញ្ញា។ អ្នកផ្តល់សេវាថែទាំសុខភាពអាចណែនាំឱ្យប្រើបង់រុំត្រជាក់ឬក្តៅឧណ្ហៗនៅលើភ្នែកច្រើនដងក្នុងមួយថ្ងៃ។

# ការ​បង្ការ

អនាម័យល្អជួយបង្ការការរាលដាលជំងឺ​ភ្នែកក្រហម៖

* • លាងដៃរបស់លោកឱ្យបានជាញឹកញាប់និងស្អាតល្អ ដោយប្រើ​សាប៊ូនិងទឹកក្ដៅឧណ្ហៗ ។
* • លាងដៃរបស់លោកអ្នក ក្រោយពីប៉ះពាល់ភ្នែក ច្រមុះ ឬមាត់របស់លោកអ្នក។
* • ជារឿយៗ ត្រូវសម្អាតផ្ទៃដែលប៉ះញឹកញាប់ដូចជា តុ​ ដៃទ្វារ និងប្រដាប់ក្មេងលេង។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។